## Самал Жүнісова, М.Қозыбаев атындағы СҚУ-дің студенті

## [Мектепте оқығанға жетпейді](http://www.soltustikkaz.kz/index.php/ta-ylym/10996-mektepte-o-y-an-a-zhetpejdi)

Бүгінгі таңда етек жайған қауіпті індеттің салдарынан бүкіл әлем бойынша 870 миллионнан астам оқушы қашықтан білім алуда. Алғашында мұғалімдер мен ата-аналар тарапынан онлайн оқытуға қатысты көптеген сұрақтар туындаған болатын. Төртінші тоқсанның алғашқы үш аптасы да көзді ашып жұмғанша өте шықты. Жаңашылдыққа қоғамның бойы үйренгендей. Қашықтан білім алудың артықшылықтары мен қиындықтары жайлы оның тікелей қатысушыларынан, яғни оқушылар мен мұғалімдерден және ата-аналардан білгенді жөн көрдік.

Назарбаев зияткерлік мектебінің мұғалімі:

– Мен қызмет істейтін Назарбаев зияткерлік мектебі “Microsoft Teams” бағдарламасы арқылы қашықтан білім беруде. Техниканың аты техника, сабақ барысында интернеттің өшіп қалуы немесе баяу жұмыс істеуі салдарынан біршама уақытты жоғалтамыз. Одан бөлек, оқушылардың өз бетімен білім алу дағдысын қалыптастыруға да айтарлықтай уақыттың қажет екенін түсіндім. Тағы бір ескере кететін жайт, оқушы саны 20-дан асатын сыныптарда барлық оқушымен байланыс орнату сәл қиындау. Күнделікті сабақтан тыс уақытта да әлеуметтік желілердің көмегімен оқушылардың тарапынан туындаған сұрақтарға жауап беруді де қолға алдық.

**// Солтүстік Қазақстан.- 2020.- 30 сәуір**